**Svatko kroči svojom stazom**

Znamo iz osobnog iskustva da u svijetu postoji mnogo profesija,poslova, sve u svemu ima raznih vrsta ljudi.

Svi smo mi ljudi rođeni sa slobodom da činimo ono što želimo.To je dar koji nas čini ljudima uz sposobnost mišljenja i osjećaja. Hvalimo se slobodom,a nekad i ne shvatimo koliko smo zarobljeni i potišteni.

Pogledom u jednu obitelj vidimo tu razliku između ljudi.Svi su različiti. Neki uče, neki se zabavljaju i neki marljivo rade. Odakle potiče naša sloboda? Bi li svijet bio bolji da svi imamo iste hobije i da smo svi isti?

Ne bi. Ovom svijetu ljepotu daje raznolikost. Ovaj svijet ostaje zdrav jer mu ljepotu daje različitost.

Svi kročimo svojom stazom. To je naše pravo.To je ukorijenjeno u nama. Ne vjerujem da su staze samostalne i da prolaze svijetom daleko jedne od drugih.Ne postoji u ovom svijetu samostalnost. Ako u našim životima postoji odvojenost moramo pronaći želju za druženjem. Mi smo ipak socijalna bića. Staze su isprepletene i povezane.

Svatko ima svoju stazu,ali je svačija staza povezana s tuđom.

**Mladen Mandžo 9.a**

(svibanj,2020.)